คือหนูเป็นสิวที่หน้าเยอะมากๆค่ะ ส่วนใหญ่เป็นอุดตันกับอักเสบ ใช้ครีมแบร์นไหนก็ไม่หาย จนได้มากินยาคุมกำเนิดถึงหาย แต่ตอนนี้หนูฝังเข็มคุมกำเนิดเลยกินยาคุมไม่ได้ จะเอาเข็มออกก็ไม่ให้เอาออก เลยอยากจะถามค่ะว่าฝังเข็มเเล้วกินยาปรับฮอร์โมน อันตรายหรือไม่
สวัสดีค่ะ ปัญหาสิวที่ใบหน้านั้น ไม่จำเป็นต้องใช้ยาปรับฮอร์โมนในการรักษาเสมอไป และตอนฝังยาคุมอยู่ก็ไม่ควรใช้ยาคุมกำเนิดแบบกินร่วมไปอีกโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะดังนั้นแนะนำการดูแลเบื้องต้นเช่นการทำความสะอาดหน้าหรือบริเวณที่เป็น วันละ 2ครั้ง เช้าและก่อนนอนใช้ผลิตภัณฑ์ต่างๆบนใบหน้าที่เป็นสูตรอ่อนโยน ควบคุมความมัน หรือผลิตภัณฑ์ที่ช่วยดูแลเรื่องสิว ระวังการใช้เครื่องสำอางค์ต่างๆที่จะทำให้สิวอุดตันมากขึ้น การใช้ยาทาเฉพาะที่สามารถทำได้ แต่ถ้าเป็นมากควรไปพบแพทย์ค่ะ